| Quokka |
| --- |
|  |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Infraclase: | Marsupialia |
| Orde: | Diprotodontia |
| Familia: | Macropodidae |
| Subfamilia: | Macropodinae |
| Xénero: | ***Setonix***Lesson, 1842 |
| Especie: | ***S. brachyurus*** |

 |
| Nome binomial |
| ***Setonix brachyurus***(Quoy & Gaimard, 1830) |
| Distribución xeográficaDistribución xeográficaDistribución xeográfica |

O **quokka** (***Setonix brachyurus***) é un macrópodo do tamaño dun gato doméstico e constitúe o único membro do xénero ***Setonix***. Coma outros marsupiais da familia dos macrópodos (canguros ou ualabís), o quokka é un animal herbívoro e de costumes principalmente nocturnos. Habita en pequenas illas da costa de Australia Occidental. Ademais, existe unha pequena colonia continental na área protexida de Two Peoples Bay, onde vive xunto co *Potorous gilbertii*.

Hábitat
-------

O seu hábitat salvaxe restrínxese a unha zona moi pequena do suroeste de Australia Occidental. A súa presenza ten diminuído, pero permanece coma especie protexida nas illas da costa desa área: en Bald Island, Rottnest Island, Garden Island e, cunha presenza menor en Penguin Island. As illas están libres de cans e raposos. En Rottnest Island é unha especie común que ocupa unha serie de hábitats que abranguen dende as matogueiras semiáridas até os xardíns.

Descrición física
-----------------

O seu corpo é pequeno e gordecho, cunha cabeza pequena e ancha, e orellas redondas. Mide entre 40 e 54 cm, pesa entre 2,5 e 5 kg, e posúe un rabo duns 25 a 30 cm, o cal é pequeno en comparación co doutros macrópodos. Malia á súa aparencia de canguro de pequeno tamaño e aparencia gordecha, o quokka pode gabear ás árbores e arbustos. O seu pelo é duro e dunha cor marrón grisalla que tira a amarelo acastañado nas extremidades posteriores.

Interacción cos humanos
-----------------------

O quokka non ten medo das persoas e é frecuente velo achegarse á xente, especialmente en Rottnest Island. Está prohibido tocar ou molestar os quokkas baixo pena de multa de 100 dólares australianos, podendo chegar aos 1.000 dólares no caso de que o animal sufrise algún tipo de maltrato ou morrese pola acción do home.

Status
------

A súa poboación é grande nas pequenas illas da costa, vive nunha pequena zona moi delimitada e está clasificado como unha especie vulnerable.
A poboación continental vese ameazada pola presenza de cans, dingos, gatos e raposos, especies introducidas, e precisa dunha vexetación baixa e mesta para se protexer. O seu hábitat tense visto reducido por mor do desenvolvemento agrícola, mediante a limpeza e queima de pantanos, o cal contribúe á súa desaparición.

Descuberta polos europeos
-------------------------

O quokka foi un dos primeiros mamíferos que viron os europeos. En 1658 o mariñeiro dos Países Baixos Samuel Volckertzoon, dixo ter visto un "gato salvaxe" en Rottenest Island. En 1696 Willem de Vlamingh confundiu os quokkas con ratas e púxolle o nome de Rottenest á illa, que quere dicir "niño de ratas" en neerlandés.

Orixe do nome
-------------

O termo *quokka* provén dunha palabra da lingua nyungar, probablemente *gwaga*.

Notas
-----

1. ↑  de Tores, P. Burbidge, A. Morris, K. & Friend, T. (2008). "Setonix brachyurus". *Lista Vermella da IUCN de Especies en Perigo* (en inglés). IUCN 2008. Consultado o 29 December 2008.  Database entry includes justification for why this species is listed as vulnerable

|  |  |
| --- | --- |
|  | Commons ten máis contidos multimedia sobre:  ***Quokka*** |

|  |  |
| --- | --- |
|  | Wikispecies posúe unha páxina sobre:  ***Quokka*** |

|  |  |
| --- | --- |
| Control de autoridades | 
* Wd: Q726151
* EBID: ID

 |

|  |  |
| --- | --- |
| Identificadores taxonómicos | 
* EOL: 127458
* Fossilworks: 190677
* GBIF: 2440110
* iNaturalist: 42955
* IRMNG: 10967759
* ITIS: 552754
* IUCN: 20165
* MSW: 11000300
* NCBI: 30670
* SPRAT: 229

 |